Kraljevska vojna akademija Sandhurst
<s>Kraljevska vojna akademija Sandhurst (engleski: Royal Military Academy Sandhurst) je vojna akademija Britanske armije, koja se nalazi u gradu Sandhurst u Grofoviji Berkshire udaljena nekih 48 km jugozapadno od centra Londona.</s>

<s>Historija</s>

<s>Ta akademija je nasljednik dviju starijih institucija koje su djelovale do 1939.</s><s>To su bile Kraljevska vojna akademija, osnovana 1741. iz Woolwicha (Greater London) i Kraljevski vojni koledž iz Sandhursta.</s><s>Koledž je osnovan kraljevskom poveljom 1802. u Great Marlowu, uglavnom kao rezultat napora pukovnika Johna Le Marchanta i generala Françoisa Jarrya, francuskog rojalista prebjega, koji je tri godine ranije organizirao školu za obuku oficira u High Wycombeu u Grofoviji Buckinghamshire.</s><s>Taj koledž preselio se u Sandhurst 1812.</s>

<s>Nakon Prvog svjetskog rata duljina školovanja bila je fiksirana na 18 mjeseci, a oficiri su bili školovani za službu u svim rodovima britanske i indijske kopnene vojske, osim artiljerije, injžinjerije i veze, koji su i nadalje obučavani u Woolwichu.</s><s>Kako bi školovali i osposobili sve oficire na istom nivou, vlasti su planirale spojiti Kraljevsku vojnu akademiju i Kraljevski vojni koledž iz Sandhursta još 1940., ali je to zbog izbijanja Drugog svjetskog rata odgođeno do 1947.</s>

<s>Većina kadeta ulazi u akademiju sa navršenih 18 godina (do 20), nakon što prođu kvalifikacijske ispite i medicinske pretrage.</s><s>Jedan dio kadeta dolazi iz vojno tehničkog Koledža Worksop (Nottinghamshire), koji je osnovan 1953. za dječake od 16 godina.</s><s>Uz to negdje oko jedne desetine kadeta dolazi iz zemalja Commonwealtha.</s>

<s>Na kraju školovanja, koje se sastoji od šest tematskih cjelina koje traju od 12 do 13 sedmica, oficirima se dodjeljuje služba prema raspoloživim radnim mjestima.</s><s>Pravo na izbor puka najčešće se daje onima koji postignu najbolje rezultate tokom školovanja.</s>

<s>Najpoznatiji polaznici te akademije bili su Winston Churchill i proslavljeni ratni komandant Bernard Montgomery.</s>

<s>Izvori</s>

<s>Vanjske veze</s>

<s>Službene stranice akademije</s>

<s>Obrazovanje u Ujedinjenom Kraljevstvu
Oružane snage Ujedinjenog Kraljevstva
Berkshire</s>

